open-index/open-wikipedia-markdown huggingface dataset:
Islandi pass

**Islandi kodaniku pass** on dokument, mis väljastatakse Islandi kodanikele rahvusvahelise reisimise eesmärgil.

Islandi kodanike viisanõuded on teiste riikide kodanike poolt Islandi kodanikele pandud halduspiirangud nende riiki sisenemisel. 17. veebruarist 2019 oli Islandi kodanikel juurdepääs viisavabale või viisavabale saabumisele 181 riigis ja territooriumil, pannes Islandi passi kümnendaks maailmas reisivabadusele (Austraalia ja Uus-Meremaa passidega samal kohal) Henley passiindeksi järgi.
Taani pass

**Taani kodaniku pass** on passi dokument, mis väljastatakse Taani Kuningriigi kodanikele rahvusvahelise reisimise hõlbustamiseks.

Taani, Gröönimaa ja Fääri saarte kodanike jaoks on olemas erinevad passi versioonid, kuigi kõigil kodanikel on sama kodakondsus. Gröönimaal ja Fääri saartel elavad Taani kodanikud saavad valida Taani ELi passi ja kohaliku (Gröönimaa või Fääri saarte) ELi-välise passi vahel.

Iga Taani kodanik (välja arvatud Fääri saartel elav isik) on ka Euroopa Liidu kodanik. Pass annab õiguse kandjale vabalt liikuda Euroopa Majanduspiirkonnas ja Šveitsis, nagu on sätestatud direktiivis 2004/38 / EÜ.

Vastavalt 2019. aasta jaanuari viisanõuete indeksile võivad Taani kodanikud külastada 187 riiki ilma viisata või saabumisel viisaga.
Cerro Gordo maakond

**Cerro Gordo maakond** (*Cerro Gordo County*) on maakond Ameerika Ühendriikides Iowa osariigis.

Maakonna halduskeskus on Mason City.

## Ajalugu
Maakond moodustati 15. jaanuaril 1851.

## Rahvastik
Elanike arv oli 2010. aasta rahvaloenduse järgi 44 151.

Arvestuslik rahvaarvu muutus (1. juuli seisuga):

## Viited
Viktor Johanson

**Viktor Johanson** (11. mai 1880 (ukj) Tallinn – märts 1945 Berliin) oli eesti õigusteadlane ja vandeadvokaat.

Lõpetas 1898 kuldaurahaga Tallinna Nikolai Gümnaasiumi. Astus samal aastal Tartu Ülikooli meditsiiniteaduskonda. Palus üleviimist õigusteaduskonda, mille lõpetas 1903 esimese järgu diplomiga. 1902 võitis kuldmedali auhinnatöö "Võim ja õigus" eest.

## Karjäär
1909–1940 vandeadvokaat Tallinnas. 1919 Eesti Advokatuuri asutajaliige. 1925–1937 Vannutatud Advokaatide Nõukogu abiesimees. 1938 valiti Advokatuuri nõukogu liikmeks ja alates 1939 oli Advokatuuri nõukogu laekahoidja.

## Tunnustus
*Valgetähe III klassi teenetemärk (1938).

## Isiklikku
Ema Adelheid Natalie Christine Johanson (sündinud Jakobson), isa sepp-meister Karl August Johanson.

## Allikad

* Lauri Vahtre. Eesti Advokatuuri ajalugu 1919–1994 (Tallinn, 2004).
* Delo Soveta Imperatorskago Jurjevskago Universiteta. Viktor Karlovitsh Joganson. – EAA.402.1.10740.
* Joganson, Viktor. – EAA.402.1.10741.
* Vannutatud Advokaatide Nõukogu aruanded 1927–1937. 
* Advokatuuri Nõukogu aruanded 1938–1939.
*geni.com

## Viited
Des Moinesi maakond

**Des Moinesi maakond** (*Des Moines County*) on maakond Ameerika Ühendriikides Iowa osariigis.

Maakonna halduskeskus on Burlington.

## Ajalugu
Maakond moodustati 6. septembril 1834. See on saanud nime Des Moinesi jõe järgi.

## Rahvastik
Elanike arv oli 2010. aasta rahvaloenduse andmetel 40 325.

Arvestuslik rahvaarvu muutus (1. juuli seisuga):

## Viited
Fayette'i maakond (Iowa)

**Fayette'i maakond** (*Fayette County*) on maakond Ameerika Ühendriikides Iowa osariigis.

Maakonna halduskeskus on West Union.

## Ajalugu
Maakond moodustati 21. detsembril 1837. See on saanud nime Gilbert du Motier de La Fayette'i järgi.

## Rahvastik
Elanike arv oli 2010. aasta rahvaloenduse andmetel 20 880.

Arvestuslik rahvaarvu muutus (1. juuli seisuga):

## Viited
Jonesi maakond (Iowa)

**Jonesi maakond** (*Jones County*) on maakond Ameerika Ühendriikides Iowa osariigis.

Maakonna halduskeskus ja suurim linn on Anamosa.

## Naabermaakonnad
*Delaware'i maakond (loodes)
*Dubuque'i maakond (kirdes)
*Jacksoni maakond (idas)
*Clintoni maakond (kagus)
*Cedari maakond (lõunas)
*Linni maakond (läänes)

## Ajalugu
Maakond moodustati 21. detsembril 1837. Maakond on saanud nime USA senaatori ja Esindajatekoja liikme George Wallace Jonesi järgi.

## Rahvastik
Elanike arv oli 2020. aasta rahvaloenduse andmetel 20 646.

Arvestuslik rahvaarvu muutus (1. juuli seisuga):

### Linnad

*Anamosa (halduskeskus; 2020. aasta seisuga 5450 elanikku)
*Cascade (osaliselt Dubuque'i maakonnas; 2386 elanikku)
*Martelle (249 elanikku)
*Monticello (4040 elanikku)
*Morley (96 elanikku)
*Olin (651 elanikku)
*Onslow (201 elanikku)
*Oxford Junction (424 elanikku)
*Wyoming (523 elanikku)

## Maanteed
* U.S. Highway 151
* Iowa Highway 1
* Iowa Highway 38
* Iowa Highway 64
* Iowa Highway 136

## Viited
Henry maakond (Iowa)

**Henry maakond** (*Henry County*) on maakond Ameerika Ühendriikides Iowa osariigis.

Maakonna halduskeskus on Mount Pleasant.

## Ajalugu
Maakond moodustati 7. detsembril 1836.

## Rahvastik
Elanike arv oli 2010. aasta rahvaloenduse järgi 20 145.

Arvestuslik rahvaarvu muutus (1. juuli seisuga):

## Viited
Madisoni maakond (Iowa)

**Madisoni maakond** (*Madison County*) on maakond Ameerika Ühendriikides Iowa osariigis.

Maakonna halduskeskus on Winterset.

Maakonnas on kuus katustatud silda, mille põhjal kirjutas Robert James Waller romaani "Madisoni maakonna sillad".

Maakonnast on pärit vesternfilmide näitleja John Wayne.

## Ajalugu
Maakond moodustati 13. jaanuaril 1846.

## Rahvastik
Elanike arv oli 2010. aasta rahvaloenduse järgi 15 679.

Arvestuslik rahvaarvu muutus (1. juuli seisuga):

## Viited
Türi Uudisleht

**Türi Uudisleht** oli ajaleht, mis ilmus aastatel 2003–2004 ning vahendas Türi linna ja selle lähiümbruse uudiseid. 

Ajalehte toimetas Arvo Saad. See ilmus sagedusega üks kord nädalas (neljapäeval). Väljaande eelkäija oli samanimeline ajaleht, mis ilmus aastatel 1932–1935.

## Viited

## Välislingid
*
Sillamäeski Vestnik

**Sillamäeski Vestnik** (vene keeles Силламяэский Вестник) on venekeelne ajaleht, mis vahendab Sillamäe linna ja selle lähiümbruse uudiseid. Lehe toimetaja on Lidia Tolmatševa.

Lehe esimene number ilmus 4. novembril 1989.

2002 ühines selle ajalehega Notabene-nimeline ajaleht. 

1994-2000 ilmus sellel lehel eestikeelne lisaleht *Sillamäeski Vestnik*.

## Viited

## Välislingid
*Ajaleht Sillamäe kodulehel
*
Püha Simoni ja Helena kirik

**Püha Simoni ja Helena kirik** (valgevene keeles Касцёл святых Сымона і Алены, poola keeles Kościół św. Szymona i św. Heleny w Mińsku), tuntud ka nimega **Punane kirik** (valgevene keeles Чырвоны касцёл), on roomakatoliku kirik, mis asub Minski vabaduse väljakul Valgevenes.

Kirik on ehitatud uusromaanika stiilis ning selle arhitektid olid poolakad Tomasz Pajzderski ja Władysław Marconi. Nurgakivi pandi 1905. aastal. Kiriku ehitus lõppes 1910. aastal. Tellised, mida kasutati seinte ehitamiseks, pärinesid Częstochowast, aga katusekivid Włocławekist. Kiriku ehitust rahastas Valgevene-Poola maaomanik, ettevõtja ja kodanikuaktivist Edward Woyniłłowicz (1847–1928). Kirik sai nime Woyniłłowiczi kahe surnud lapse, Szymoni ja Helena järgi.

## Ajalugu
1903. aastal kirjutasid umbes 2000 katoliiklast kohalikule omavalitsusele petitsiooni, millega paluti alustada uue katoliku kiriku ehitamist. See mõte kiideti heaks ja ehitus algas 1905. aastal. Kirik pühitseti 20. septembril 1910 ja kolm kuud hiljem 21. detsembril see avati. Minsk kuulus sel ajal Venemaa Keisririigi koosseisu.

1921. aastal sai Minskist Valgevene NSV pealinn ning Valgevene hakkas kuuluma Nõukogude Liitu. Riiki sisenenud Punaarmee rüüstas kirikuid jõudsasti. 1932. aastal nõudsid nõukogude võimud, et kirik suletaks ja riik sekulariseeruks. Kirikuhoonesse rajati riiklik Poola teater, aastaid hiljem asendati teater kinoga. teise maailmasõja ajal 1941. aastal hakkas Saksa okupatsioonivõim hoonet uuesti kirikuks ümber ehitama. Pärast teist maailmasõda sulgesid nõukogude võimud kiriku taas ning hoonet hakati uuesti kasutama kinona.

1990. aastal, pärast kahte näljastreiki, mille korraldasid Minski katoliiklastest aktivistid Anna Nicievska-Sinevicz ja Edward Tarletski, tagastati hoone roomakatoliku kirikule. Kiriku interjöör on täielikult taastatud ning kirikust on saanud oluline religioosne, kultuuriline ja ühiskondliku elu keskus. Samuti on sellest saanud taaselustatud Valgevene kreekakatoliku kiriku keskus.

2006. aastal kaevati Edward Wayniłłowiczi ja tema naise haud lahti, et põrmud kirikusse ümber matta. 1921. aastal oli Woyniłłowicz sunnitud lahkuma oma kodust Słuckis, sest esimese maailmasõja ajal sõlmitud Riia rahu muutis riikide piire kardinaalselt. Woyniłłowicz kolis Poolas asuvasse Bydgoszczi linna, kus ta ka 1928. aastal suri.

Püha Simoni ja Helena kiriku missasid peetakse nii valgevene, poola, leedu kui ka ladina keeles.

## Pilte

Fail:Kosciol Sw Szymona i Sw Heleny Minsk - 2013 AD d.JPG
Fail:Вул. Савецкая, 15 -2.JPG
Fail:Kosciol Sw Szymona i Sw Heleny Minsk - 2013 AD f.JPG
Fail:Минск костел Симеона и Елены 2.jpg
Fail:RedChurh100a.jpg
Fail:Минск Костел Симеона и Елены.jpg
Fail:Čyrvony kaścioł - Miensk.jpg
Fail:Belarus-Minsk-Church of Simon and Helena-3.jpg


## Viited


## Välislingid

* Püha Simoni ja Helena kiriku mitteametlik informatiivne veebileht
* Püha Simoni ja Helena kiriku pildigalerii
* Püha Simoni ja Helena kiriku ajalugu koos pildigaleriiga
Aleksandr Širšov

**Aleksandr Širšov** (vene keeles *Александр Сергеевич Ширшов*; sündinud 25. augustil 1972 Moskvas) on NSV Liidu ja Venemaa vehkleja (espadronist). Ta on aastast 1992 NSV Liidu teeneline meistersportlane.

## Isiklikku
Tema abikaasa on vehkleja Oksana Jermakova.
Arjadi oja

**Arjadi oja** on oja Sakala kõrgustiku põhjaosas ja Soomaal, Viljandi maakonnas Põhja-Sakala vallas, Navesti jõe vasakpoolne lisajõgi.

Oja pikkus on 18,6 km, valgla pindala 52,2 km², langus 35 m ja lang 1,88 m/km. Oja saab alguse 54,5 m kõrguselt Ängi külas ja suubub 19,5 m kõrgusel Karjasoo, Kaansoo ja Kootsi küla piiril vasakult poolt Navesti jõkke 28,9 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.

## Viited

## Välislingid
*
*
Riigikohtu otsus 3-1-1-125-06

**Otsus 3-1-1-125-06 (Kriminaalasi Jüri Rosina süüdistuses KarS § 141 lg 2 p 1** **järgi)** on Eesti Riigikohtu lahend 3-1-1-125-06, milles kohtud on käsitlenud kuidas suhestuvad ühelt poolt siseriiklik õigus ja teiselt poolt Euroopa Liidu Nõukogu raamotsus, mille toimet siseriiklikule õigusele on Euroopa Liidu Kohus käsitlenud 16. juuni 2005. a otsuses asjas C-105/03 (edaspidi Pupino lahend).
## Asjaolud
Kriminaalasja lahendamisel tõusetus küsimus, kas ja kui, siis millistel eeldustel võib kohus rajada enda otsuse alaealise kannatanu kohtueelses menetluses antud ütlustele, kannatanut ennast kohtuistungil üle kuulamata.

Alama astme kohtud ning Riigikohus on viidanud Pupino lahendile, kus Euroopa Kohus märkis, et liikmesriigi kohtu kohustus viidata asjakohaste siseriiklike õigusnormide tõlgendamisel raamotsuse sisule on piiratud õiguse üldiste põhimõtetega, sellistega nagu õiguskindluse ja tagasiulatuva jõu puudumise põhimõtetega. Siseriikliku õiguse tõlgendamine peab olema kooskõlas liikmesriigi peamiste õiguspõhimõtetega. Liikmesriigi kohtul on kohustus viidata asjakohaste siseriiklike õigusnormide tõlgendamisel raamotsuse sisule ning see kohustus lõpeb siis, kui neid õigusnorme ei ole enam võimalik kohaldada selliselt, et saavutatakse raamotsusega kooskõlas olev tulemus.

Kooskõlaline tõlgendamine ei saa olla aluseks siseriikliku õiguse *contra legem* tõlgendusele. See põhimõte nõuab, et liikmesriigi kohus kaaluks siseriiklikku õigust kui tervikut. Raamotsust tuleb tõlgendada järgides põhiõigusi. Kohtu ülesanne on siseriikliku õiguse tõlgendamisel veenduda, et raamotsuses märgitud meetmete kohaldamine ei muuda isiku vastu suunatud kriminaalmenetlust ebaõiglaseks Konventsiooni artikkel 6 mõttes, nagu Euroopa Inimõiguste Kohus on seda tõlgendanud.
## Kohtuotsus
Pupino lahendist tuleneb, et raamotsus tuleb kaasata vaid siseriikliku õiguse tõlgendamisele. Tõlgendus ei tohi ületada siseriiklikus õiguses sätestatud piire ja selle tõlgendamise tulemil ei tohi menetlus kujuneda süüdistatava suhtes ebaõiglaseks. Riigikohtu hinnangul oleks eelmenetluse käigus kogutud ütluste tõendite hulka kuulumise lubamine vastuolus eelmainitud põhimõtetega. Selline tõlgendus oleks samuti *contra legem,* kuna see oleks vastuolus seadusandja tahtega.

## Välislingid
Bernhard Pfeiffer jt. v Deutsches Rotes Kreuz, Kreisverband Waldshut eV

**Bernhard Pfeiffer jt. v Deutsches Rotes Kreuz, Kreisverband Waldshut eV** (2004) Liidetud kohtuasjad C-397/01–C-403/01 on Euroopa Liidu Kohtu kaasus, mis *inter alia* käsitles siseriikliku õiguse ja Euroopa Liidu õiguse kooskõlalise tõlgendamise piire.

## Asjaolud
Pfeiffer on endine Saksa Punase Risti päästetöötaja, kes hagis saksa kohtusse, sest teda kohustati 2000. aasta juunist kuni 2001. aasta märtsini seadusevastaselt töötama keskmiselt rohkem kui 48 tundi nädalas. Pfeiffer töötas 24 tundi ööpäevas ning kohustuslik valveaeg oli keskmiselt vähemalt 3 tundi päevas, seega iganädalane keskmine tööaeg oli 49 tundi. Saksamaal sätestab tööaja pikkuse tööajaseadus, mille kohaselt töötajate igapäevane tööaeg ei või olla pikem kui kaheksa tundi. Lisaks sellele, saksa tööajaseadus võimaldab sõlmida kollektiivlepingu, mille kohaselt oli võimalik pikendada ilma hüvitiseta päevast tööaega üle 10 tunni, kui tööaja sisse kuulub regulaarne ja arvestatav valveaeg. Antud kaasuses Pfeifferil oli sõlmitud Saksa Punase Ristiga kollektiivleping. Pfeifferi hinnangu kohaselt oli Saksa Punase Risti poolt 49-tunnise iganädalase tööaja kehtestamiseks vastu võetud normid ebaseaduslikud. Selle tulemusena nõuab ta saksa kohtult, et see kohustaks Saksa Punast Risti maksma talle hüvitist. Oma hagis Pfeiffer tugines direktiivile 93/104, mis selleks ajaks ei olnud üle võetud saksa õigusse.

Kuna vaidlust ei olnud võimalik lahendada puhtalt siseriikliku õigusele tuginedes kohus esitas eelotsuse taotluse küsides kahte asja:

Teine küsimus puudutas kooskõlalise tõlgendamise piire:

## Kohtuotsus
Vastates siseriikliku eelotsuse küsimusele Euroopa Kohus tuletas meelde selle direktiivi eesmärgi, mis on tagada töötajate töötervishoiu ja tööohutuse parem kaitse, tagades neile minimaalsed puhkeajad – eelkõige igapäevased ja iganädalased puhkeajad.

Seejärel, Euroopa Kohus täpsustas, et direktiivi 93/104 artikli 6 tuleb tõlgendada nii, et ettenähtud 48-tunnise iganädalase maksimaalse tööaja ületamise seaduslikkuse tagamiseks on nõutav iga töötaja poolt selgesõnaliselt ja vabalt väljendatud nõusolek. Selleks ei piisa, kui asjaomase isiku töölepingus sisaldub viide kollektiivlepingule, mis lubab tööaega ületada.

Kaudset õigusmõju puudutavas küsimuses kohus on andnud suunise tõlgendada siseriikliku õigust "võimalikult ulatuslikult", seega laiendades kohtute tõlgendamisruumi.

## Viited

## Välislingid

# www.tooelu.ee/et/tootajale/toosuhted/too--ja-puhkeaeg/valveaeg
Riigikohtu otsus 3-3-1-85-07

**[[Riigikohus|Eesti Riigikohtu]] lahendis 3-3-1-85-07** oli käsitlenud Eesti kohtute kohustust tõlgendada siseriiklikku õigust kooskõlas Euroopa Liidu õigusega.

## Asjaolud
OÜ Aiva Baltic vaidlustasid üleliigse laovaru tasu seaduse põhiseaduspärasuse. Vaidlustatud seaduse (ÜLTS) kohaselt pidi äriühing tasuma üleliigset laovaru tasu summas 56 126 688 krooni. Vaidlus puudutas Euroopa Komisjoni määrust nr 1972/2003/EÜ, mis piiras põllumajanduse valdkonnas tegutsevatele ühingutele hoida laos rohkema koguse tooteid, kui oli seadusega lubatud. Selline meede ole võetud selleks, et kaitsta siseturu, kuid tekitas hiljuti Euroopa Liiduga liitunud riikides palju vaidlusi. Üks neist oli käesolev kaasus.

## Kohtuotsus
Situatsioonis, kus Eesti kohtul tekib kahtlus, kas Euroopa Liidu teisene õigus on vastavuses Euroopa Liidu esmase õigusega peaks menetlust peatada. Eesti kohus peaks Euroopa Kohtult Euroopa Liidu õigusakti kehtivuse ja vajadusel paluma tõlgenduse osas eelotsust.

Riigikohus ütles, et halduskohtud peaksid esmalt kontrollima, kas Eesti sisene õigus on Euroopa Liidu õigusega vastavuses. Kontrollimisel peaks vaatlema ka mitte ainult asjassepuutuva Euroopa Liidu õigusakti, kuid Euroopa Liidu õigust laiemalt. Sõltuvalt asjast tuleks ka analüüsida, kas Eesti õigus, Euroopa Liidu teisene õigus on vastavuses Euroopa Liidu esmase õigusega. Tuleks analüüsida ka Euroopa Liidu üldprintsiipide, Euroopa Liidu tunnustatuid põhimõtteid ja ka austata põhiõigusi ja vabadusi.

Juhul, kus Euroopa Liidu teisese õigusega kahtlusi ei teki või Euroopa Kohus kinnitab selle õiguspärasuse aga tekib kahtlus Eesti õiguse vastavusest Euroopa Liidu õigusele, siis saab 
Eesti õiguse Euroopa Liidu õigusega kooskõla probleemi lahendada kahel viisil. Esimene on toetuda varasemale Euroopa Kohtu praktikale, teine variant on vajadusel paluda Euroopa Kohtult Euroopa Liidu õiguse tõlgendamiseks eelotsust. Kuid tuleb eelistada Eesti õiguse tõlgendamist võimalikult Euroopa Liidu õigusega kooskõlas. Kui selgub aga, et Eesti õigus on vastuolus Euroopa Liidu õigusega, siis peab Eesti õiguse jätta kohaldamata ilma põhiseaduslikkuse järelevalve kohtumenetluse algatamist.

## Viited
Riigikohtu otsus 3-2-1-4-06

**[[Riigikohus|Riigikohtu]] lahendi [https://www.riigikohus.ee/lahendid?asjaNr=3-2-1-4-06 3-2-1-4-06]** on Gulf International Lubricants poolt esitanud Tallinna Linnakohtusse hagi Gulf Oil Estonia vastu, nõudes kohustada kostjat lõpetama hageja kui kaubamärkide "Gulf + kuju" ja selle omaniku ainuõiguste rikkumine kaubamärkide kasutamisega.

## Asjaolud
Pooled vaidlesid selle üle, kas kostjal oli õigus hageja nõusolekuta kasutada hageja nimele registreeritud kaubamärke tuvastatud viisil. Vaidlusi tekkitas tol ajal kehtiv Kaubamärgiseaduse § 16 lg 3 ei võimeldanud tavapäraste tõlgendamisviise kasutades keelata kaubamärgiga tähistatud ja käibesse lastud kauba edasist ärieesmärgil kasutamist.

Kostja on omaette väitnud, et ta käitus kooskõlas KaMS § 16 lg-ga 3 ja direktiivi nr 89/104/EMÜ art 7 lg-ga 1. Kaubamärgiseaduse mõttest ja Euroopa Kohtu tõlgendustest  tulenevalt hõlmab õigus kaubamärki ärieesmärgil kasutada ka õigust kaubamärgiga tähistatud tooteid reklaamida. 

## Kohtuotsus
Kohus ütles, et kuna Eesti Vabariik on Euroopa Liidu liige, tuleb kaubamärgivaidluse lahendamisel ja siseriikliku õiguse tõlgendamisel ning kohaldamisel arvestada ka Euroopa Liidu tööstusomandi kaitset reguleerivate normidega. Siseriikliku õigust tõlgendades kohtud on jätnud tähelepanuta seda, et KaMS § 16 lg 3 ei ole kooskõlas direktiivi nr 89/104/EMÜ § 7 lg-ga 2, mille järgi võib kaubamärgi omanikul olla kaubamärgiga tähistatud kauba ärieesmärgil kasutamise keelamiseks ka muu õiguslik (s.o õigustav) põhjus. Euroopa Kohtu praktika järgi on selline muu põhjus kaubamärgi kasutamise keelamiseks olemas nt juhul, kui edasimüüja poolt kaubamärgi kasutamine muidu lubatud kauba tavapärasel reklaamimisel kahjustab oluliselt kaubamärgi omanikku.

Kaubamärgiseaduse eelnõu seletuskirjas on märgitud, nagu oleks vaidlusalune lõige kooskõlas direktiivi nr 89/104/EMÜ art-ga 7. Sellest võib järeldada, et seadusandjal ei olnud teadlikku ega tahtlikku soovi kehtestada direktiivist erinevat regulatsiooni.

Lähtudes Euroopa Kohtu praktikast, tuleb direktiivi alusel kehtestatud siseriikliku regulatsiooni tõlgendamisel võimalikult arvestada direktiivi põhimõtteid vaatamata sellele, et õigusvaidluses ei saa tugineda kodanike suhtes ainuüksi direktiivile.

## Viited
Batsbi keel

**Batsbi keel** (ka batsi keel) on nahhi-dagestani keelkonda kuuluv Kaukaasia keel, mida räägitakse Gruusias Ahmeta rajoonis Zemo Alvanis. Lähemad sugulaskeeled on tšetšeeni ja inguši keel.

Batsbi keeles on 18 vokaalfoneemi ja 33 konsonantfoneemi.

## Viited

## Välislingid
*https://phoible.org/inventories/view/2390
*http://starling.rinet.ru/cgi-bin/response.cgi?root=new100&morpho=0&basename=new100\ncc\nah&limit=-1&encoding=utf-rus
Türgi Riviera

**Türgi Riviera** (türgi keeles *Türk Rivierası*), mida tuntakse ka nimega **Türkiissinine rannik**, on piirkond Türgi edelaosas. Piirkond hõlmab Antalya provintsi ja Muğla provintsi, Aydıni provintsi osi, İzmiri provintsi lõunaosa ja Mersini provintsi lääneosa. 

Tänu soodsa kliima, sooja merevee, mägise maastiku, Egeuse mere ja Vahemere ranniku rohkem kui tuhandel kilomeetril laiuvate puhaste randade ning rikkalike looduslike ja arheoloogiliste huviväärsuste kombinatsioonile on see osa Türgi rannikust populaarne riigisisene ja rahvusvaheline turismisihtkoht.

Arheoloogiliste huviväärsuste hulka kuulub ka kaks maailmaimet: Halikarnassose mausoleumi ja Artemise templi varemed.

## Seoseid ajalooliste isikutega
Kuna paljud Türgi Riviera rannikule jäävad kohad on seotud nii faktiliste kui ka mütoloogiliste isikute, konfliktide ja sündmustega, peetakse piirkonda ka kultuuriliseks aardeks. Ajaloo jooksul on sealsetele paikadele viidatud erinevate kultuuride folklooris. Tegemist on nii paljude õpetlaste, pühakute, sõdalaste, kuningate ja kangelaste sünnikoha kui ka arvukate tuntud müütide tegevuskohaga.

Antalyast läänes asuva Dalyani linna lähistel olevaid vulkaanilisi mägesid usutakse olevat tuldpurskava koletise Kimääri, kelle kangelane Bellerophontes tappis, inspiratsiooniallikaks (piirkonnas on enam kui 2500 aastat pidevalt põlenud maa seest tulev gaas).

Aasta 484 paiku eKr sündis Bodrumis (muistses Halikarnassoses) ajaloo isaks nimetatud Herodotos.

Legendi järgi olevat Vana-Rooma poliitik ja väejuht Marcus Antonius kinkinud Türgi Riviera piirkonnas asunud Kiliikia ranniku pulmakingina oma armastatutele Kleopatrale.

Tänapäevase Demre linna lähedal asunud Patara väikelinnas sündis 3. sajandil Püha Nikolaus, kellel põhineb legend Jõuluvanast.

## Asulaid
Paljud piirkonna linnad ja külad on rahvusvaheliselt tuntud. Näiteks Alanya, Antalya, Bodrum, Çeşme, Fethiye, Kalkan, Kaş, Kemer, Kuşadası, Marmaris ja Side.

Türgi Riviera tuntumate kohtade hulka kuuluvad:

* Akbük
* Akyaka
* Alaçatı
* Alanya
* Antalya
* Armutalan
* Beldibi
* Belek
* Beycik
* Bitez

* Bodrum
* Bozburun
* Çamyuva
* Çeşme
* Çıralı
* Dalaman
* Dalyan
* Datça
* Demre
* Didim

* Fethiye
* Finike
* Gazipaşa
* Göcek
* Gökova
* Gümüşlük
* Güzelçamlı
* Hisarönü
* Ilıca
* İçmeler

* Kalkan
* Kaş
* Kekova
* Kemer
* Kızkumu
* Kumluca
* Kuşadası
* Konyaaltı
* Köyceğiz
* Lara

* Manavgat
* Marmaris
* Milas
* Muğla
* Olympos
* Ortaca
* Ovacık
* Ölüdeniz
* Ören
* Özdere

* Patara
* Selimiye
* Side
* Simena
* Torba
* Turgutreis
* Turunç
* Türkbükü
* Ulupınar
* Yalıkavak

## Galerii

## Vaata ka
* Türgi jahisadamad
* Turism Türgis
* Riviera
* Prantsuse Riviera
* Austria Riviera
* Sloveenia Riviera

## Viited
Tallinna Laul

**Tallinna Laul** oli 2009 Tallinnas toimunud lauluvõistlus. Võistluse eesmärk oli tunnustada Tallinna linna eripära esiletoovaid laule, nende esitajaid ja nende laulude autoreid.

Võistluse võitis Tõnu ja Piret Laikre laul "Tallinn", mille esitasid Marvi Vallaste ja Raimondo Laikre.

## Vaata ka
*Eesti Laul

## Viited
Pööni

**Pööni** on küla Setumaal Seeritsä nulgas. 

Praeguse haldusjaotuse järgi kuulub küla Venemaa Pihkva oblasti Petseri rajooni. Küla venepärane nimi on Луковка *Lukovka*.

2018. aastal ei olnud külas ühtki elanikku.

Pööni külast on pärit ülemsootska Piret Torm-Kriis.

## Viited
Tartu Sport

**Tartu Sport** on Tartus spordiga seotuga tegelev sihtasutus.

Sihtasutuse eesmärkide seas on põhikirja järgi:
*"laste- ja noortespordi, tervisespordi ja saavutusspordi arendamiseks vajalike tingimuste loomine";
*"spordi- ja kultuuriürituste korraldamine";
*"spordiklubidele õppe- ja treeningtööks tingimuste loomine". 

Sihtasutuse asutas 28. aprillil 2006 Tartu linn.

Sihtasutus haldab järgmisi spordiehitisi:
*A. Le Coq Sport spordimaja
*Turu tänava spordihoone
*Tamme staadion
*Visa spordihall
*Tamme hostel
*Annelinna kunstmuruväljak
*Veski spordi- ja puhkekeskus.

## Viited

## Välislingid
*Koduleht
Avo Joala

**Avo Joala** (28. juuni 1942 Tallinn – 1. mai 2019) oli eesti džässmuusik, saksofonist ja flötist.

Ta õppis aastatel 1964–1968 Tallinna Muusikakoolis klarnetit (õpetajad Ilmar Tõnisson ja Olev Pikknurm).

Ta on mänginud restoranides (Gloria, Pirita, Kevad) ja varieteedes (Tallinn, Viru), Eesti NSV Riikliku Filharmoonia estraadiorkestris, orkestris Levimo ning Horre Zeigeri Big Bandis. 

Ta töötas aastast 1975 Eesti Raadio ja Eesti Televisiooni estraadiorkestris, pärast selle laialisaatmist (1997) mängis Eesti Politseiorkestris.

## Kirjandus
*
Lai-villimardikas

**Lai-villimardikas** (*Meloe brevicollis*) on liik mardikalisi perekonnast villimardikas.

Ta on suur mustjassinine lühikeste kattetiibadega putukas.

Eestis üsna haruldane.

## Viited

## Välislingid
*
Uusklassitsism (muusika)

**Uusklassitsism** ehk **neoklassitsism** on esteetiline suundumus, mis läbib 1920. aastate Euroopa muusikat. Vastandus teadlikult hilisromantismi dramatismile ja impressionistlikule kõlavärvikultusele. Uusklassitsismi põhijooneks võrreldes eelnimetatud stiilide  muusikaga on harmoonia ja orkestratsiooni üldine lihtsustumine, temaatiline lakoonilisus ja rütmiline motoorsus. Eestis on uusklassitsistliku muusikastiili olulisemaid esindajaid Jaan Rääts, Eino Tamberg ja Eduard Tubin.

### Uusklassitsistlikku muusikat kirjutanud heliloojaid

* Béla Bartók
* Arthur Honegger
* Darius Milhaud
* Francis Poulenc
* Sergei Prokofjev
* Jaan Rääts
* Erik Satie
* Igor Stravinski
* Eino Tamberg
* Eduard Tubin

## Viited
Klipikultuur

**Klipikultuur** (inglise keeles *clip culture*) on üks infoühiskonna ja   interneti levikuga kujuneva kultuuri  määratlus. 

Klipikultuurile on iseloomulik kujundite mosaiiksus, fragmentaarsus, eredus ning kiire vaheldumine; sellega kaasneb vähene loogika, informatsiooni katkendlikkus ning mudelite ebamäärasus. Sellist seletust on kasutanud Marshall McLuhan raamatus "The Gutenberg Galaxy: The Making of Typographic Man" (1962) ja Alvin Toffler raamatus "Kolmas laine"(1980).

Klipikultuuriga seostub **klipimõtlemine**, seda peetakse sageli globaalse infoühiskonna üldise kriisiseisundi iseloomustajaks. Filosoofias omistatakse  klipimõtlemisele ka konstruktiivset kreatiivset sisu vt Fjodor Girenok (sünd. 1948).

## Viited
Friemersheim

**Friemersheim** on asula Lõuna-Aafrika Vabariigis Lääne-Kapimaa provintsis Garden Route'i ringkonnas Mossel Bay vallas.

Friemersheim on saanud alguse 19. sajandi algupoolel rajatud saksa misjonijaamast. Kirik ja kool ehitati Friemersheimi 1869. aastal.

Lõuna-Aafrika Vabariigi 2011. aasta rahvaloenduse andmetel oli Friemersheimi elanikest värvilisi 94,33%, valgeid 2,43%, mustanahalisi aafriklasi 0,65%, India või Aasia päritolu inimesi 0,40% ja teisi 2,19%. Afrikaani keelt pidas emakeeleks 97,73% inimesi, inglise keelt 0,73%, venda keelt 0,49% ja koosa keelt 0,40%.

## Viited
Chris Kreider

**Christopher James Kreider** (sündinud 30. aprillil 1991 Boxfordis Massachusettsi osariigis Ameerika Ühendriikides) on USA jäähokimängija, kes mängib NHL-i klubis New York Rangers vasakul äärel.

2009. aastal valiti ta NHL-i ''draft''is Rangersi poolt 19. valikuna. Seejärel mängis ta kolm hooaega Boston College'i meeskonnas. 2012. aasta aprillis sõlmis ta lepingu Rangersiga. NHL-is debüteeris ta sama aasta aprillis Stanley karika väljalangemismängudes. Ta lõi väljalangemismängudes viis väravat, millega sai enim väravaid väljalangemismängudes visanud mängijaks, kes polnud põhihooajal veel NHL-is mänginud. Rangersiga kaotas ta Idakonverentsi finaalis New Jersey Devilsile. Regulaarselt on ta kuulunud Rangersi põhikoosseisu alates hooajast 2013–14.

USA jäähokikoondise koosseisus võitis ta 2018. aasta maailmameistrivõistlustelt pronksmedali.

## Välislingid
* Chris Kreider hockeydb.com lehel
Clayton Keller

**Clayton Keller** (sündinud 29. juulil 1998 Chesterfieldis Missouri osariigis) on USA jäähokimängija, kes mängib ründajana NHL-i klubis Arizona Coyotes.

2016. aastal valiti ta NHL-i ''draft''is Coyotesi poolt seitsmenda valikuna. Enne Coyotesiga liitumist mängis ta ühe hooaja Bostoni Ülikooli meeskonnas. 2017. aasta märtsis sõlmis ta Coyotesiga kolmeaastase lepingu ning pidas järgmine päev oma esimese mängu NHL-is.

2017. aasta oktoobris nimetati ta NHL-i kuu uustulnukaks, kui lõi esimese Coyotesi uustulnukana pärast Teemu Selännet (1993) ühes kuus üheksa väravat. Samal hooajal sai Keller Coyotesi ajaloo edukaimaks uustulnukaks, kui kogus 65 punkti.

2019. aastal osales ta NHL-i tähtede mängul.

2017. aastal tuli ta USA kuni 20-aastaste koondisega juunioride maailmameistriks. Ta on kuulunud USA jäähokikoondisse 2017. ja 2019. aasta maailmameistrivõistlustel.

## Välislingid
* Clayton Keller hockeydb.com lehel
Rheenendal

**Rheenendal** on asula Lõuna-Aafrika Vabariigis Lääne-Kapimaa provintsis Garden Route'i ringkonnas.

Lõuna-Aafrika Vabariigi 2011. aasta rahvaloenduse andmetel oli Rheenendali elanikest värvilisi 90,75%, mustanahalisi aafriklasi 8,92%, India või Aasia päritolu inimesi 0,05%, valgeid 0,03% ja teisi 0,23%. Afrikaani keelt pidas emakeeleks 92,10% inimesi, koosa keelt 5,34%, inglise keelt 1,24% ja tsvana keelt 0,36%.

## Viited
Plancki pikkus

**Plancki pikkus** (inglise keeles *Planck length*; tähis \ell_P\ ) on füüsikas pikkusühik, mis kujutab endast vahemaad, mille läbib valgus Plancki ajaühikus. See võrdub SI-süsteemis ligikaudu 1,6 • 10&minus;35 meetriga. 

Plancki pikkus on Plancki ühiksüsteemis üks viiest alusühikust. Plancki pikkust saab määratleda kolme fundamentaalse füüsikakonstandi alusel. Nendeks konstantindeks on valguse kiirus vaakumis, Plancki konstant (täpsemalt taandatud Plancki konstant) ja gravitatsioonikonstant.

## Väärtus
Plancki pikkus \ell_P\ määratletakse valemiga:

:\ell_\mathrm{P} =\sqrt\frac{\hbar G}{c^3} 

Ülalpool toodud avaldise lahend näitab selle ühiku ligikaudselt ekvivalentset väärtust meetrites:

: 1 \ \ell_\mathrm{P} \approx 1,616\;229 (38) \times 10^{-35}\ \mathrm{m}

kus c  on valguse kiirus vaakumis, G on gravitatsioonikonstant ja \hbar   on taandatud Plancki konstant. Sulgudes olevad kaks numbrit on hinnanguline standardviga. 

Plancki pikkus on umbes 10−20 korda prootoni läbimõõt. Seda saab määratleda, kasutades võrdlusena hüpoteetilise Plancki osakese raadiust.

## Füüsikateooriad Plancki pikkusel
Plancki pikkus (ja sellega seotud Plancki aeg) määravad kindlaks skaalad, mille juures tänapäevased füüsikateooriad lakkavad töötamast: üldrelatiivsusteooriaga ennustatud aegruumi geomeetria ei oma 
Plancki pikkusest väiksemal pikkusel mingit sisu.

Need skaalad hoiavad endas peidus seni veel avastamata teooriat, mis ühendaks üldrelatiivsusteooria ja kvantmehaanika ühtsesse teooriasse, mis suudaks täiel määral kirjeldada füüsikaseadusi. Sel põhjusel algavad Universumi arengu nüüdisaegsed kirjeldused alles sellest seisust, kui Universumi suurus oli 1,6 • 10&minus;35 meetrit.
Džarõlhatš

**Džarõlhatš** (ukraina keeles *Джарилгач*) on Ukrainas Krimmi poolsaare lähistel asuv saar, mis kuulub halduslikult Hersoni oblasti Skadovski rajooni. Saar kitseneb läänepoolses tipus sääreks ja mõnikord vee alt välja ulatuvaks leetseljakuks, mis ühendab sellistel puhkudel saare Lazurne alevi lähistel Hersoni oblasti maismaaosaga. Saare vastas üle Džarõlhatši lahe asub Skadovski linn. 

## Loodus
56 km² suurune ja 42 km pikkune Džarõlhatš on Musta mere suurim saar. Karkiniti lahes asuval saarel leidub puhtaid liivarandu ja mineraalveeallikaid. Saare keskosas asub mageda veega allikas ja üle saare leidub kokku enam kui nelisada väikest soolast järve. Džarõlhatši saar ja laht moodustavad osa Džarõlhatši Rahvuslikust Looduspargist.

Džarõlhatši ainulaadne loomastik ja taimestik on hästi säilinud. Loomadest elavad saarel näiteks metssead, hirved ja muflonid. Saare arvukad kajakad ja kormoranid jahivad krabisid, meritigusid ning krevette.

## Saar Vana-Kreeka mütoloogias
Džarõlhatš moodustas koos lääne poole jääva Tendra säärega varem maasääre, mida kreeklased kutsusid nimega "Achilleuse jooksurada". Legendi järgi tekkis Tendra säär siis, kui Vana-Kreeka jumalanna Artemise preestrinna Iphigeneia Trooja sõja kangelase Achilleuse eest põgenes. Seal, kus tema jalad merepinda puutusid, moodustusid liivased maasääred. Achilleuse, kes Iphigeneiat kätte ei saanud, legendiga on rohkem seotud Tendra säär.

## Galerii

File:Djarylgac.jpg|Džarõlhatši rannajoon
File:Джарилгач3.JPG|Nõukogude sõdurite massihaud
File:Dzharylhach 2013-08.jpg|Rannakuurort koos sadamasillaga (2013)
File:Djarylgac-2013-3.JPG|"Kilpkonnarand" (2013)
File:Djarylgac old majak.jpg|Vana majakas
File:Djarylgac majac.jpg|Veel üks rand koos vana ja uue majakaga (2012)


## Viited

* Dzharylgach Island
* Visit 'unknown' Crimea.
* Херсонская фотогалерея
Adámos Adámou

**Adámos Adámou** (kreeka keeles Αδάμος Αδάμου; sündinud 30. oktoobril 1950 Limassolis) on Küprose arst ja poliitik. Ta oli 2004–2009 Euroopa Parlamendi liige ning kuulus Euroopa Ühendatud Vasakpoolsete / Põhjamaade Roheliste Vasakpoolsete fraktsiooni.

Ta on Töörahva Progressiivse Partei liige.

Adámou on erialalt patoloog-onkoloog.

## Viited
Ilga Šuplinska

**Ilga Šuplinska** (vahepeal ka **Ilga Muižniece**; sündinud 16. aprillil 1970 Dagdas) on Läti kirjandusteadlane, õppejõud, õpetaja ja poliitik, ta kuulub Uue Konservatiivse Partei ridadesse. Ta oli 23. jaanuarist 2019 kuni 3. juunini 2021 haridus- ja teadusminister Arturs Krišjānis Kariņši valitsuses.

Ta on lõpetanud Läti Ülikooli filoloogina.

Ta on töötanud Rēzekne Kõrgkoolis õppejõuna.

23. jaanuarist 2019 kuni 3. juunini 2021 oli ta Läti haridus- ja teadusminister (Arturs Krišjānis Kariņši valitsuses).
Kääbusmarmosett

**Kääbusmarmosett** (*Cebuella pygmaea*) on maailma väikseim ahv. Kääbusmarmosett kaalub umbes 100 g.

Pere grupis sigib vaid üks paar. Vastsündinud, tavaliselt kaksikud, ronivad kohe isaslooma kukile. Emasloom käib neid vaid imetamas. 

Kääbusmarmosette on ka Tallinna Loomaaias.

## Viited
Johnny Gaudreau

**John Michael Gaudreau** (13. august 1993 Salem, New Jersey – 29. august 2024 Oldmans Township, New Jersey) oli USA jäähokimängija, kes mängis NHL-i klubis Columbus Blue Jackets ründajana vasakäärel.

2011. aastal valis Calgary Flames ta NHL-i ''draft''is 104. valikuna. Aastatel 2011–2014 mängis ta Boston College'i meeskonnas. Hooaegadel 2012–13 ja 2013–14 oli suurim skoorija Hockey Easti konverentsis ning valiti samal hooajal ka Hockey Easti hooaja parimaks mängijaks. 2014. aastal pälvis ta Hobey Baker Awardi, kui valiti NCAA hooaja parimaks jäähokimängijaks.

Debüüdi NHL-is tegi Gaudreau hooaja 2013–14 viimases mängus Vancouver Canucksi vastu. Ta lõi selles mängus oma esimese NHL-i värava. Värav tuli kohe esimest pealeviskest. 

Alates hooajast 2014–15 kuulus Gaudreau Flamesi põhikoosseisu. Hooajal 2014/15 lõi ta liigas 24 väravat ja kogus 64 punkti. Ta nimetati kahel kuul liiga parimaks uustulnukaks ning valiti hooaja lõpus uustulnukate sümboolsesse koosseisu ja nomineeriti hooaja parimale uustulnukale antavale auhinnale Calder Memorial Trophy. Hooajal 2016–2017 pälvis ta Lady Byng Memorial Trophy. Tema resultatiivseim hooaeg NHL-is on olnud 2021/22 (40+75), mil oli ta liigas Jonathan Huberdeau kõrval resultatiivsuselt teine mängija.

2022. aasta juulis sõlmis ta seitsmeaastase lepingu Columbus Blue Jacketsiga.

NHL-i tähtede mängule on Gaudreau valitud kokku kuus korda (2015, 2016, 2017, 2018, 2019, 2022). Hooajal 2021/22 valiti ta turniiri sümboolsesse koosseisu (*[[NHL First All-Star Team]]*).

2013. aastal tuli ta USA kuni 20-aastaste koondisega juunioride maailmameistriks. USA jäähokikoondise koosseisus võitis ta 2018. aasta maailmameistrivõistlustelt pronksmedali.

## Viited

## Välislingid
* Johnny Gaudreau NHL.com lehel
* Johnny Gaudreau veebilehel hockeydb.com
Alec Martinez

**Alec Martinez** (sündinud 26. juulil 1987 Rochester Hillsis Michigani osariigis) on USA jäähokimängija, kes mängib kaitsjana NHL-i klubis Vegas Golden Knights.

2007. aastal valiti ta NHL-i ''draft''is Los Angeles Kingsi poolt 95. valikuna. Aastatel 2005–2008 mängis ta Miami Ülikooli meeskonnas. Hooaegadel 2008–09 ja 2009–10 mängis ta Kingis noorte meeskonnaga Manchester Monarchs AHL-is, kuid sai hooajal 2009–10 kirja ka oma esimesed neli mängu NHL-is. Regulaarselt kuulus ta Kingsi meeskonda alates hooajast 2010–11. Hooaja 2012–13 esimesel poolel toimunud NHL-i tööseisaku ajal mängis ta Soome kõrgliiga klubis TPS.

Aastatel 2012 ja 2014 kuulus ta Stanley karika võitnud Kingsi meeskonda. 2014. aasta Stanley karika viiendas mängus lõi Martinez teisel lisaajal New York Rangersi vastu värava, millega kindlustas Kingsile karika.

2020. aasta veebruaris siirdus Martinez Golden Knightsi. 2023. aastal võitis ta Golden Knightsi Stanley karika, mis oli Martinezi karjääri juba kolmas Stanley karika võit.

USA jäähokikoondise koosseisus võitis ta 2018. aasta maailmameistrivõistlustelt pronksmedali.

## Viited

## Välislingid

* Alec Martinez NHL.com lehel
* Alec Martinez hockeydb.com lehel
Ryan Suter

**Ryan Suter** (sündinud 21. jaanuaril 1985 Madisonis Wisconsinis) on USA jäähokimängija, kes mängib kaitsjana NHL-i klubis Dallas Stars.

2003. aastal valis Nashville Predators ta NHL-i ''draft''is seitsmenda valikuna. Hooajal 2003–04 mängis ta Wisconsini ülikooli meeskonnas ja hooajal 2004–05 Predatorsi noorteklubiga Milwaukee Admirals AHL-is. Predatorsi põhimeeskonda kuulus Suter alates hooajast 2005–06. Kokku mängis ta Predatorsis seitse hooaega.

2012. aasta juulis sõlmis ta 13-aasta pikkuse lepingu Minnesota Wildiga. Hooajal 2012–13 valiti Suter NHL-i hooaja sümboolsesse koosseisu.

2018. aasta oktoobris pidas ta NHL-is oma 1000. mängu.

2021. aasta juulis sõlmis Suter nelja-aastase lepingu Dallas Starsiga.

Aastatel 2012, 2015 ja 2017 on ta osalenud NHL-i tähtede mängul.

2010. aasta taliolümpiamängudel võitis ta USA jäähokikoondise koosseisus hõbemedali.

Tema isa Bob Suter oli samuti jäähokimängija, ta võitis USA koondisega 1980. aasta taliolümpiamängudel kuldmedali. Tema onu Gary Suter mängis NHL-is üle 1000 mängu.

## Viited

## Välislingid
* Ryan Suter NHL.com lehel
* Ryan Suter hockeydb.com lehel
Noah Hanifin

**Noah Hanifin** (sündinud 25. jaanuaril 1997 Bostonis, Massachusettsis) on USA jäähokimängija, kes mängib kaitsjana NHL-i klubis Vegas Golden Knights.

2015. aastal valis Carolina Hurricanes ta NHL-i *[[NHL-i draft|draft]]*is viienda valikuna. Enne seda oli ta mänginud ühe hooaja Boston College'i meeskonnas. 2015. aasta juulis sõlmis ta Hurricanesi meeskonnaga kolmeaastase lepingu.

2018. aasta juunis liitus ta Calgary Flamesiga. Sama aasta augustis sõlmis ta klubiga kuueaastase lepingu.

2024. aasta kaubeldi Hanifin suurema tehingu raames Flamesist Vegas Golden Knightsi. 2024. aasta aprillis sõlmis ta Golden Knightsiga kaheksa-aastase lepingu.

2018. aastal osales ta NHL-i tähtede mängul.

2014. aastal tuli Hanifin USA kuni 18-aastaste koondisega omavanuste maailmameistriks. USA jäähokikoondisse on ta kuulunud kolmedel maailmameistrivõistlustel (2016, 2017 ja 2019).

## Viited

## Välislingid
* Noah Hanifin NHL.com lehel
* Noah Hanifin hockeydb.com lehel
Vannutatud Advokaatide Nõukogu

**Vannutatud Advokaatide Nõukogu** (lühend **VAN**) oli aastatel 1919–1938 Eesti Advokatuuri kui omavalitsusliku kutseorganisatsiooni juhtorgan. 1938. aastal asendas VAN-i **[[Advokatuuri nõukogu]]**.

Vannutatud Advokaatide Nõukogu esimees, abiesimees ja liikmed valiti Vene kohtute asutamise seaduse (VKAS) eeskirjade järgi Kohtupalati tööpiirkonnas tegutsevate vandeadvokaatide üldkoosolekul (VKAS § 357 ja § 359). VAN koosnes 5–15 liikmest, seal hulgas advokatuuri esimees ja abiesimees (VKAS § 361). Valimised toimusid igal aastal (VKAS § 364).

VAN otsustas advokatuuri liikmete vastuvõtmise ja advokatuurist väljaarvamise, lahendas vandeadvokaatide tegevuse peale esitatud kaebusi, määras vaesusõiguse alusel õigusabi, lahendas tasuvaidlusi (VKAS § 367). VAN võis määrata kohustusi rikkunud advokaatidele karistuseks hoiatuse või noomituse, peatada rikkuja tegevuse kuni üheks aastaks või ta advokatuurist välja heita (VKAS § 368). VAN otsuste peale võis kaevata Kohtupalatile (VKAS § 376).

14. juunil 1919 toimus Tallinna Ringkonnakohtu ruumides vandeadvokaatide üldkoosolek. Eestis tollal oma tegutsemise registreerinud 35 vandeadvokaadist osales koosolekul 17. Üldkoosolek valis VAN esimeheks Jaan Teemanti, abiesimeheks Martin Hirschi ja liikmeteks Tõnis Jürise, Voldemar Oldekopi, Karl Partsi ja Jaan Leesmendi. 1935. aastal suurendas üldkoosolek VAN koosseisu 6-lt liikmelt 8-le.

1927. aastal otsustas üldkoosolek avada VAN Tartu osakonna, mis tegutses 1938. aastani.

Vannutatud advokaatide üldkoosolekul 22. aprillil 1936. aastal valiti Nõukogu esimeheks Alfred Maurer, abiesimeheks valiti Viktor Johanson. Nõukogu liikmeteks valiti Kaarel Baars, Erich Eek, Rein Eliaser, Karl Grau, Nikolai Kruuse ja August Peet.

## Allikad

* Karl Grau. Advokatuuri õigusajaloolise arengu põhijooni Eestis. – Juriidiline ajakiri Õigus 1939, nr 9, lk 385–400.
* Vene kohtute asutamise seadus (Vene Seaduste Kogu, XVI köide, 1. jagu), §§ 353–378. 

## Viited
Yannick Weber

**Yannick Cyril Weber** (sündinud 23. septembril 1988 Morgesis) on Šveitsi jäähokimängija, kes mängib kaitsjana Šveitsi kõrgliiga klubis ZSC Lions.

Ta alustas jäähoki mängimist Šveitsi klubis SC Bern. Hooajal 2005–06 Šveitsi esiliiga klubis SC Langenthal. Hooajal 2006–07 suundus ta Põhja-Ameerikasse, liitudes Ontario Hockey League'i klubiga Kitchener Rangers.

2007. aastal valis Montreal Canadiens ta NHL-i ''draft''is 73. valikuna. Canadiensi meeskonnas debüteeris ta hooajal 2008–09. Esimese värava NHL-is lõi ta 20. aprillil 2009 Stanley karika väljalangemismängus Boston Bruinsi vastu. Suurem osa hooaegadest 2008–09 ja 2009–10 veetis ta Canadiensi noorteklubiga Hamilton Bulldogs AHL-is. Oma esimese värava NHL-i põhihooaja lõi ta 9. veebruaril 2011, kui kohtuti taas Bruinsiga.

2013. aasta juulis liitus ta Vancouver Canucksiga, kus mängis kolm hooaega. 2016. aasta juulis liitus ta Nashville Predatorsiga, kus mängis kokku neli hooaega. Hooajal 2020–21 sai ta kirja kaks mängu Pittsburgh Penguinsi meeskonnas.

2021. aasta juunis sõlmis ta kolmeaastase lepingu ZSC Lionsiga.

Weber on kuulunud Šveitsi jäähokikoondisse 2010. ja 2014. aasta taliolümpiamängudel ning neljadel maailmameistrivõistlustel (2009, 2014, 2016 ja 2019).

## Välislingid
* Yannick Weber NHL.com lehel
* Yannick Weber hockeydb.com lehel
Nico Hischier

**Nico Hischier** (sündinud 4. jaanuaril 1999 Brigis) on Šveitsi jäähokimängija, kes mängib keskründajana NHL-i klubis New Jersey Devils.

Ta alustas karjääri kodumaal SC Bernis. Profidebüüdi tegi ta 2015. aastal. Hooajal 2016–17 suundus ta Põhja-Ameerikasse, liitudes Quebec Major Junior Hockey League'i klubiga Halifax Mooseheads. Ta valiti sel hooajal liiga ja kogu Canadian Hockey League'i hooaja uustulnukaks.

2017. aastal valiti ta NHL-i ''draft''is Devilsi poolt esimese valikuna. Ta oli esimene Šveitsi mängija, kes NHL-i *draft*is esimesena valiti. Hooajal 2017–18 debüteeris ta Devilsi meeskonnas NHL-is. Debüüthooajal lõi ta liigas 20 väravat ja andis 32 väravasöötu.

2021. aasta veebruaris määrati ta Devilsi kapteniks.

Šveitsi jäähokikoondise koosseisus osales ta 2019. aasta maailmameistrivõistlustel.

## Viited

## Välislingid
* Ametlik koduleht
* Nico Hischier NHL.com lehel
* Nico Hischier hockeydb.com lehel
Roman Josi

**Roman Josi** (sündinud 1. juunil 1990 Bernis) on Šveitsi jäähokimängija, kes mängib kaitsjana NHL-i klubis Nashville Predators. Ta on klubi meeskonna kapten.

Klubikarjääri alustas ta kodumaal SC Bernis. 2010. aastal tuli ta klubiga Šveitsi meistriks.

2008. aastal valiti ta NHL-i ''draft''is Predatorsi poolt 38. valikuna. Põhja-Ameerikasse suundus ta mängima hooajal 2010–11, liitudes Predatorsi noorteklubiga Milwaukee Admirals AHL-is. Alates hooajast 2011–12 on ta kuulunud Predatorsi põhikoosseisu. 2017. aastal sai ta Predatorisi kapteniks.

Hooajal 2019–20 pälvis ta NHL-i hooaja parimale kaitsemängijale antava James Norris Memorial Trophy ning ta valiti samal hooajal liiga hooaja sümboolsesse koosseisu (*[[NHL First All-Star Team]]*). Aastatel 2016, 2019 ja 2020 on ta osalenud NHL-i tähtede mängul.

Šveitsi jäähokikoondise koosseisus on ta maailmameistrivõistlustelt võitnud kaks hõbemedalit (2013 ja 2018). 2013. aasta maailmameistrivõistlustel lõi ta neli väravat, millega oli turniiri edukaim kaitsja. Weber valiti turniiri sümboolsesse koosseisu, parimaks kaitsjaks ja ühtlasi väärtuslikumaks mängijaks.

## Välislingid
* Roman Josi NHL.com lehel
* Roman Josi hockeydb.com lehel
Adam Larsson

**Nils Erik Adam Jeremy Larsson** (sündinud 12. novembril 1992 Skellefteås) on rootsi jäähokimängija, kes mängib kaitsjana NHL-i klubis Seattle Kraken.

Ta alustas klubikarjääri kodulinna klubis Skellefteå AIK-s. 2011. aastal valis New Jersey Devils ta NHL-i ''draft''is neljanda valikuna. Larsson oli 2011. aasta *draft*is kõige esimesena valitud kaitsemängija. 2011. aasta juulis sõlmis ta Devilsiga kolmeaastase lepingu. Kokku mängis ta Devilsis viis hooaega. 2016. aasta juunis suundus ta Edmonton Oilersisse, kus mängis kokku viis hooaega.

2021. aasta juulis valis Seattle Kraken Larssoni NHL-i *Expansion Draft*is, misjärel sõlmis ta klubiga nelja-aastase lepingu.

2018. aastal tuli ta Rootsi jäähokikoondisega maailmameistriks. Larsson valiti lisaks turniiri sümboolsesse koosseisu.

## Viited

## Välislingid
* Adam Larsson NHL.com lehel
* Adam Larsson veebilehel hockeydb.com
Slangrivier

**Slangrivier** on asula Lõuna-Aafrika Vabariigis Lääne-Kapimaa provintsis Garden Route'i ringkonnas Hessequa vallas.

Slangrivier on asutatud 1838. aastal. Slangrivier tähendab afrikaani keeles 'mao jõgi'.

Lõuna-Aafrika Vabariigi 2011. aasta rahvaloenduse andmetel oli Slangrivieri elanikest värvilisi 96,01%, mustanahalisi aafriklasi 2,13%, India või Aasia päritolu inimesi 0,73%, valgeid 0,66% ja teisi 0,46%. Afrikaani keelt pidas emakeeleks 96,02% inimesi, inglise keelt 2,07%, tsvana keelt 0,43% ja viipekeelt 0,37%.

## Viited
Hondurase vapp

**Hondurase vapp** on Hondurase riigivapp, mis on kasutusel 1825. aastast alates ja praegusel kujul alates 1935. aastast.

Vapi keskel on ovaal, mille servas on kiri *Republica de Honduras Libre Soberana e Independiente*. Ovaali sees on Kesk-Ameerika Konföderatsiooni vapit pärinev kolmnurk, mille ees on kaks kindlusetorni ja nende vahel vulkaan. Vulkaani kohal on päike ja torne ühendav vikerkaar. Ovaali kohal on nooletupp ja külgedel kaks küllusesarve. Ovaali all on maastik tammede, mändide ning põllumajandus- ja kaevandustööristadega.
Petši keel

**Petši keel** (varem ka *paja keel*) on tšibtša keelkonda kuuluv keel, mida kõnelevad petšid Hondurases Olancho ja Colóni departemangus.

## Kõnelejate arv
Kõnelejate arv oli 1993. aastal 990, kuid petšide koguarv oli 2600. 2013. aasta rahvaloendusel loendati 6020 petši, kuid keele kõnelejate arv pole teada. Nooremad inimesed on läinud üle hispaania keelele. 

## Fonoloogia
Petši keel on toonikeel. Keeles on 10 vokaalfoneemi ja 16 konsonantfoneemi, teistel andmetel 18 konsonantfoneemi.

## Süntaks
Põhisõnajärg on SOV.

## Viited